**МОДЕЛ УГОВОРА**

**о набавци добара: Уље за ложење екстра лако Евро ЕЛ**

**Закључен између:**

РС / МО / Војне установе „Дедиње“ Београд, Батајнички друм бб,

ПИБ: 108341454 Матични број: 17864955

Број рачуна: 840-1188664-50, код НБС – УЗТ

email: office@vudedinje.com

коју заступа директор цивилно лице Маст.екон. Бобан Златковић,

(у даљем тексту: **Наручилац**)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

са седиштем у \_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ број \_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_ Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Назив банке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Телефон: \_\_\_\_\_\_\_\_\_\_\_\_\_\_\_\_\_\_ Телефакс: \_\_\_\_\_\_\_\_\_\_\_\_\_\_

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: **Извршилац**),

Основ уговора:

ЈН Број: 0003/2023

Број и датум одлуке о додели уговора: \_\_\_\_\_\_\_\_\_\_\_ од \_\_\_\_\_\_\_\_\_. 2023. године

Понуда изабраног понуђача бр. \_\_\_\_\_\_\_ од \_\_\_\_\_\_\_.2023. године

**ПРЕДМЕТ**

**Члан 1.**

Уговорне стране сагласно утврђују да је предмет овог уговора: Испорука уља за ложење екстра лаког евро ЕЛ, за потребе ВУ „Дедиње“ Београд, (у даљем тексту: добра).

Период испоруке је годину дана од дана закључења уговора.

**ЦЕНА И КОЛИЧИНА**

**Члан 2.**

Уговорне стране прихватају јединичне цене које су дате у Понуди, а које су наведене у следећој спецификацији структуре цена:

|  |  |  |  |  |
| --- | --- | --- | --- | --- |
| **Редни број, назив и јединица мере** | **Јед. мере** | **Количина** | **Цена по јед. мере без ПДВ-а** | **Укупна цена без ПДВ-а** |
| 1 | 2 | 3 | 4 | 5 |
| 1. Уље за ложење екстра лако Евро ЕЛ, fco. објекат наручиоца | л | 85.000 |  |  |

Укупна вредност добара износи \_\_\_\_\_\_\_\_\_\_\_\_\_\_\_ РСД без обрачунатог ПДВ-а, односно *\_\_\_\_\_\_\_\_\_\_\_\_\_\_\_\_\_* РСД са обрачунатоим ПДВ-ом*.*

Уговорене цене садрже све зависне трошкове Извршиоца.

Цене у понуди важе на дан састављања понуде. После закључивања уговора цене горива која је предмет набавке утврђују се и мењају у складу са кретањем цена на тржишту нафте и нафтних деривата у Републици Србији.

Испоручене нафтне деривате и другу робу која је предмет набавке Извршилац ће фактурисати Наручиоцу по цени која важи на дан испоруке, а на основу претходно достављеног важећег Ценовника Извршиоца. Под даном испоруке подразумева се дан преузимања робе од стране Наручиоца.

Уговорне стране су сагласне, да је укупна вредност уговора оквирна и да је обим испоручених добара искључиво у складу са указаним потребама Наручиоца.

Стране из уговора су сагласне да се у складу са чланом 160. Закона о јавним набавкама, без претходног спровођења поступка јавне набавке, може повећати обим предмета набавке из закљученог уговора.

У случају из претходног става биће закључен Анекс уговора.

**Члан 3.**

Уговорне стране су сагласне да су укупне количине добара орјентационе, и да током реализације уговора може доћи до одступања у односу на укупну уговорену количину, с тим што укупно поручене количине не могу бити веће од уговорених.

Уколико Наручилац потроши напред наведена финансијска средства уговорена за реализацију предметне набавке или реализује све своје потребе за предметним добрима и пре истека рока на који је овај уговор закључен, овај уговор ће се сматрати аутоматски раскинутим са даном последње испоруке односно са даном плаћања рачуна за исту, о чему ће Наручилац благовремено обавестити Извршиоца.

**НАЧИН И МЕСТО ИСПОРУКЕ**

**Члан 4.**

Извршилац се обавезује да ће добра за све време реализације уговора, испоручивати сукцесивно, у складу са писаним захтевима Наручиоца за испоруку, у погледу количине и динамике.

Извршилац се обавезује да испоруку добара изврши у року од \_\_\_\_\_ дана (најкасије 3 дана) од дана пријема захтева за испоруку.

Испорука се врши у термину по договору Наручиоца и Извршиоца.

Место испоруке је објекaт Наручиоца, fco: Објекат самачког смештаја „Звездара“ Београд, СО Звездара, ул. Батутова бр. 21, са подземним резервоаром капацитета 40 тона.

Као дан испоруке сматра се пријем добара у објекту Наручиоца, што се доказује отпремницом потписаном и овереном од стране Извршиоца и лица које одреди Наручилац према важећим прописима и наређењима.

**УГОВОРНА КАЗНА**

**Члан 5.**

У случају непоштовања уговорене динамике испоруке, из члана 4. става 1, 2. и 3., Извршилац се обавезује да за сваки дан закашњења плати Наручиоцу износ од 2 ‰ (промила) од укупне уговорене вредности из члана 2. став 2. овог уговора, с тим да укупан износ уговорне казне не може прећи 5% од укупне уговорене вредности из члана 2. став 2. овог уговора.

Наручилац је овлашћен да пун износ штете настале због неизвршене испоруке или због кашњења Извршиоца са испоруком, наплати из средства финансијског обезбеђења, (менице), за добро извршење посла.

**КВАНТИТАТИВНИ И КВАЛИТАТИВНИ ПРИЈЕМ**

**Члан 6.**

Испоручена добра морају бити у складу са свим важећим прописима који регулишу производњу и промет нафте и нафтних деривата на територији Републике Србије.

Наручилац задржава право да врши квантитативну и квалитативну контролу испоручених добара, за све време реализације Уговора.

Квантитативну и квалитативну контролу Наручилац ће вршити у складу са важећом законском регулативом и подзаконским актима.

О свакој извршеној квантитативној и квалитативној контроли биће сачињен комисијски записник.

**Члан 7.**

Уколико представник Наручиоца, приликом квантитативног и квалитативног пријема, утврди да испоручена добра нису уговорене количине и квалитета, овлашћен је да одбије пријем добара, уз обавезу да одмах, писменим путем, обавести Извршиоца и захтева нову испоруку добара уговорене количине и квалитета.

Евентуалне неусаглашености у погледу количине, неисправности, оштећења и других недостатака по записницима о примопредаји, Извршилац ће решавати непосредно са Наручиоцем.

**ФИНАНСИЈСКО СРЕДСТВО ОБЕЗБЕЂЕЊА**

**Члан 8.**

Извршилац се обавезује да у моменту потписивања уговора, достави следећe средствo финансијског обезбеђења испуњења својих уговорних обавеза:

1) **Бланко сопствену меницу**, која мора бити евидентирана у Регистру меница и овлашћења Народне банке Србије. Меница мора бити оверена у складу са статусном документацијом и потписана од стране лица овлашћеног за заступање, а уз исту мора бити достављено **попуњено менично овлашћење – писмо**, оверено у складу са статусном документацијом, са назначеним износом од 10% од укупне вредности уговора без ПДВ-а, уз назнаку да је издата меница неопозива, безусловна и на први позив наплатива, уколико извршилац не испуњава своје обавезе из уговора. Рок важења менице је 30 дана дуже од трајања уговора.

2) **Картон депонованих потписа** код пословне банке овлашћених лица која су потписала бланко меницу.

3**) Потврду** да је меница евидентирана у регистру меница и овлашћења који води НБС;

4) Примљена меница може се попунити и наплатити у складу са меничним писмом-овлашћењем под условом да извршилац не извршава уговорене обавезе.

**РОК И НАЧИН ПЛАЋАЊА**

**Члан 9.**

Наручилац се обавезује да Извршиоцу исплати накнаду за извршену услугу на рачун Извршиоца број \_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_банке у року од 45 дана од дана издавања фактуре у Систему електронских фактура у складу са одредбама Закона о електронском фактурисању ("Сл. гласник РС" број 44/21 и 129/21), а на основу исплатне документације коју чине:

- Рачун- фактура сачињена у складу са Законом о електронском фактурисању ("Сл. гласник РС" број 44/21 и 129/21 и 138/22), Законом о порезу на додату вредност ("Сл. гласник РС", бр. 84/04, 86/04 - испр., 61/05, 61/07, 93/12, 108/13, 6/14 - усклађени дин. изн., 68/14 - др. закон, 142/14, 5/15 - усклађени дин. изн., 83/15, 5/16 - усклађени дин. изн., 108/16 и 7/17 - усклађени дин. изн., 113/17 и 13/18 - усклађени дин. изн., 30/18, 4/19- усклађени дин. изн., 72/19, 8/20- усклађени дин. изн. и 153/20 и 138/22) и Закона о рачуноводству ("Сл. гласник РС" број 73/19 и 44/21- др. закон) и

- Записник о извршеној испоруци добара потписан од стране Наручиоца и Извршиоца.

Приликом издавања електронске фактуре, обавеза Извршиоца је да се позове на број овог Уговора и да исти унесе у поље „број уговора“ приликом слања фактуре кроз СЕФ.

Фактура мора бити регистрована у Централном регистру фактура код Управе за трезор Министарства финансија у складу са Правилником о начину и поступку регистровања за приступ систему електронских фактура, начину приступања и коришћења система електронских фактура и начину коришћења података који су доступни у систему електронских фактура (''Сл. гласник РС'' број 69/21 и 132/21).

**ВИША СИЛА**

**Члан 10.**

Уговорне стране се ослобађају одговорности у случају дејства више силе: поплава, пожара, земљотреса, саобраћајне и природне катастрофе, аката међународних органа или организација и других догађаја, који се нису могли избећи или предвидети, а који у потпуности или делимично спречавају уговорне стране да изврше уговорне обавезе.

Извршилац се ослобађа одговорности у случају поремећаја у снабдевању тржишта нафтом и нафтним дериватима који су изазвани: актима државних органа, изменама прописа који регулишу услове и начин увоза, прераде и промета нафте и нафтних деривата, кваровима, или непланираним ремонтима рафинерија или нафтовода и сличним догађајима.

**ПРЕЛАЗНЕ И ЗАВРШНЕ ОДРЕДБЕ**

**Члан 11.**

Уговор се може раскинути споразумно, са отказним роком од 8 дана. Отказни рок тече од дана писменог споразума о раскиду Уговора.

У случају једностраног раскида Уговора, наручилац задржава право да изврши надокнаду настале штете из средстава финансијског обезбеђења (менице).

**Члан 12.**

Промене Уговора важиће само уколико су сачињене у писменој форми, уз обострану сагласност уговорних страна, о чему ће бити сачињен анекс Уговора.

**Члан 13.**

Уговорне стране су сагласне да ће се на међусобне односе који нису дефинисани Уговором, примењивати одредбе Закона о облигационим односима.

**Члан 14.**

Уговорне стране су сагласне да ће све евентуалне спорове који проистекну из Уговора решавати споразумно.

У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Београду.

**Члан 15.**

Овај уговор сачињен је у 4 истоветна примерка који имају снагу оригинала, од којих свака уговорна страна задржава по 2 примерка.

**НАРУЧИЛАЦ ИЗВРШИЛАЦ ВОЈНА УСТАНОВА „ДЕДИЊЕ“** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Д И Р Е К Т О Р (Потпис овлашћеног лица) цивилно лице**

**Маст.екон. Бобан Златковић**